|  |  |
| --- | --- |
| ტენდერის # | 115 – GG |
| გამოცხადების თარიღი:  დასრულების თარიღი: | 18/04/2022  20/05/2022 |
| საკონტაქტო პირი | გია გოგიბერიძე  [g.gogiberidze@bog.ge](mailto:g.gogiberidze@bog.ge)  +995 593 340 540  ტარას მირგატია  [tmirgatia@bog.ge](mailto:tmirgatia@bog.ge)  +995 599 100 833 |

**აზომვითი ნახაზების შედგენის მომსახურების შესყიდვა**

აზომვითი ნახაზების შედგენის მომსახურების შესყიდვის ბაზრის კვლევა

სარჩევი

[ზოგადი ინფორმაცია 2](#_Toc65506642)

[ინსტრუქცია ტენდერში მონაწილეთათვის 2](#_Toc65506643)

[ტენდერში მონაწილეობის პირობები 2](#_Toc65506644)

[ანგარიშსწორების პირობა 2](#_Toc65506645)

[სატენდერო მოთხოვნები 2](#_Toc65506646)

[თანდართული დოკუმენტაცია 4](#_Toc65506647)

[1. დანართი 1: ფასების ცხრილი 4](#_Toc65506648)

[2. დანართი 2: საბანკო რეკვიზიტები 5](#_Toc65506649)

# ზოგადი ინფორმაცია

სს „საქართველოს ბანკი“ აცხადებს ბაზრის კვლევას აზომვითი ნახაზების შედგენის მომსახურების შესყიდვაზე

ინსტრუქცია კვლევაში მონაწილეთათვის

ბაზრის კვლევის მიმდინარეობის განმავლობაში პრეტენდენტებმა უნდა ატვირთონ მოთხოვნებში გათვალისწინებული ყველა დოკუმენტი.

კვლევის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით იმეილით ან ტელეფონით.

კვლევის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო შემოთავაზების მქონე 2 ან 3 პრეტენდენტს. აღნიშნულ მონაწილეებთან მოხდება დამატებით კომუნიკაცია და მათი მოწვევა ბანკის შესყიდვების სისტემაში “SAP Ariba” სადაც მოხდება დამატებით საკითხების დაზუსტება და ტენდერის ან აუქციონის გამოცხადება.

კვლევაში მონაწილეობის პირობები

კვლევა ცხადდება გამარჯვებულთან გენერალური ხელშეკრულების გაფორმების მიზნით, რომლის მიხედვითაც განისაზღვრება აზომვითი ნახაზების შედგენისა და ბანკისთვის მიწოდების მომსახურების შესრულების ფარგლებში მხარეთა შორის თანამშრომლობის ძირითადი პირობები (შემდგომში - ხელშეკრულება).

ამასთან ურთიერთანამშრომლობის საორიენტაციო საერთო ვადა შეადგენს 12 (თორმეტი) თვეს, ხოლო ხელშეკრულების ფარგლებში შესასრულებელი კონკრეტული პროექტების შესრულების ვადა განისაზღვრება ბანკის ზეპირად ან წერილობით (მათ შორის ელექტრონული ფოსტით) წარდგენილი მოთხოვნის შესაბამისად.

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს.

ბანკი უფლებას იტოვებს ბაზრის კვლევის ან/და ტენდერის ჩატარების შედეგად ხელშეკრულება გააფორმოს რამოდენიმე მომწოდებელთან და ამ მიზნით დაკვეთები გადაანაწილოს საკუთარი შეხედულებისამებრ.

გთხოვთ გაითვალისწინოთ, რომ წინამდებარე ბაზრის კვლევის ან/და ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას, ამასთანავე ბანკი იტოვებს უფლებას ნებისმიერ ეტაპზე შეწყვიტოს ან გადაავადოს ბაზრის კვლევა ან/და ტენდერი.

ანგარიშსწორების პირობა

სატენდერო წინადადება უნდა იყოს საქართველოს ეროვნულ ვალუტაში - **ლარში** და მოიცავდეს კანონმდებლობით გათვალისწინებულ გადასახადებს და გადასახდელებს.

ხელშეკრულების ფარგლებში ანგარიშსწორება განხორციელდება ყოველი თვის ბოლოს შესაბამისი მომსახურების სრულად და ჯეროვნად შესრულებისა და მხარეთა შორის შესაბამისი მიღება-ჩაბარების აქტის გაფორმებიდან 15 (თხუთმეტი) საბანკო დღის ვადაში.

მოთხოვნები

ბაზრის კვლევაში მონაწილეობის მისაღებად აუცილებელია ორგანიზაციამ შეავსოს და ატვირთოს შემდეგი დოკუმენტაცია:

* შემოთავაზებული ფასების ცხრილი (ექსელის / ვორდის ფორმატში) **(დანართი 1);**
* საბანკო რეკვიზიტები (ხელმოწერით დამოწმებული, PDF ფორმატში) **(დანართი 2);**
* ამონაწერი სამეწარმეო რეესტრიდან;
* ბანკის მიერ დამოწმებული ფინანსური ბრუნვის ცნობა 01/01/2020 – 31/12/2020 პერიოდზე, შესატყვისი ექსელის ფაილით;
* კომპანიის მოღვაწეობის შესახებ ინფორმაცია (პრეზენტაციის, Word ან PDF დოკუმენტის სახით);
* მინიმუმ ორი რეკომენდაცია;

ორგანიზაციას უნდა ჰქონდეს შესაბამისი მომსახურების გაწევის მინიმუმ 2 წლიანი გამოცდილება.

პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში.

ბანკი იღებს ვალდებულებას შეამციროს გარემოზე ზემოქმედება და უზრუნველყოს გარემოს დაცვითი და მდგრადი განვითარების კომპონენტების მონიტორინგი.

ბანკი თანამშრომლობს იმ მომწოდებლებთან, რომლებიც იზიარებენ იგივე სტანდარტებს და მათ პოლიტიკაში და ყოველდღიურ საქმიანობაში ასახულია სახიფათო ნარჩენების, ენერგიის, წყლის და ნახშირორჟანგის მინიმაზაციის მიზნით დასახული ქმედებები და ყოველდღიურ საქმინობაში ახდენენ ამის კონტროლს, რის დამადასტურებლად შეუძლიათ დოკუმენტაციის წარმოდგენა.

ბანკთან თანამშრომლობის შემთხვევაში მხარე აცხადებს და იძლევა გარანტიას, რომ:

* სრულად და ჯეროვნად დაიცავს გარემოს დაცვის, ადგილობრივი ან/და საერთაშორისო კანონმდებლობის მოთხოვნებს, მათ შორის, გარემოზე ზემოქმედების შეფასების ანგარიშით თუ ეკოლოგიური ექსპერტიზის დასკვნით გათვალისწინებულ მოთხოვნებს ან/და სანებართვო თუ სალიცენზიო პირობებს;
* უზრუნველყოფს ნარჩენების შეგროვებას, ტრანსპორტირებასა და დამუშავებას, კანონმდებლობის შესაბამისად;
* ნებისმიერი ისეთი გარემოების (მათ შორის, ერთმნიშვნელოვნად ნებისმიერი სახის ავარიის, ინციდენტის ან/და უბედური შემთხვევის) დადგომიდან, რომელიც საფრთხეს უქმნის გარემოს დაცვას ან/და გარემოს დაცვის ადგილობრივი ან/და საერთაშორისო კანონმდებლობის მოთხოვნების დარღვევიდან ან ასეთი გარემოებების დადგომის საშიშროების წარმოშობიდან 5 (ხუთი) საბანკო დღის ვადაში აცნობებს ბანკს აღნიშნულის თაობაზე და იმ ზომების შესახებ, რომელსაც იგი იღებს ზემოთ ხსენებული გარემოებების აღმოსაფხვრელად.
* ნარჩენების წარმოქმნის შემთხვევაში, კომპანია ვალდებულა ნარჩენები თავად დაამუშაოს ან შეგროვების, ტრანსპორტირებისა და დამუშავების მიზნით გადასცეს შესაბამისი უფლების მქონე პირებს, ნარჩენების მართვის კოდექსისა და საქართველოს სხვა საკანონმდებლო და კანონქვემდებარე ნორმატიული აქტების შესაბამისად;

დამატებითი მოთხოვნები

დანართი#1 -ში აღწერილი მომსახურებების გარდა, ბანკისთვის საინტერესოა ისეთი ორგანიზაციები, რომლებსაც აქვთ შესაძლებლობა ბანკს გაუწიონ კონსულტაცია საჯარო სტრუქტურებთან ურთიერთობის კუთხით. ასევე განიხილება პროექტების ფარგლებში საჯარო სტრუქტურებთან სრული შუამდგომლობის მომსახურების შესყიდვა. თუ რომელიმე პრეტენდენტს აქვს ამ ტიპის გამოცდილება, გთხოვთ მომსახურების პრეზენტაციაში გააკეთოთ შესაბამისი ჩანაწერი და გაგვიზიაროთ მომსახურების პირობები.

# თანდართული დოკუმენტაცია

1. დანართი 1: ფასების ცხრილი

|  |  |  |  |
| --- | --- | --- | --- |
| **#** | **დასახელება** | **ზომის ერთ.** | **ერთეულის ფასი (ლარი, დღგს ჩათვლით)** |
|
| 1 | ფართის აზომვა საჯარო რეესტრისთვის 146 კვ.მ-დე | ფიქსირებული |  |
| 2 | ფართის აზომვა საჯარო რეესტრისთვის 145 კვ.მ-ზე მეტი | 1 მ2 |  |
| 3 | ფასადის აზომვა | 1 მ2 |  |
| 4 | 3D აზომვითი ნახაზების მომზადება, სიმაღლეების, კონსტრუქციების და იატაკის დონეების მითითებით | 1 მ2 |  |
| 5 | GPS წერტილების აღება და შესაბამისი დოკუმენტაციის მომზადება საჯარო რეესტრისთვის | 1 წერტილი |  |
| 6 | მერიაში შეთანხმებული ფასადის პროექტის მომზადება ყველა საჭირო დოკუმენტაციის გათვალისწინებით | 1 ერთეული |  |
| 7 | ისტორიულ ძეგლზე ჩასატარებელი მცირე სარემონტო სამუშაოების დროს ძეგლთა დაცვაში შესათანხმებელი პროექტის მომზადება ყველა საჭირო დოკუმენტაციის გათვალისწინებით | 1 ერთეული |  |
| 8 | სატრანსპორტო ხარჯები თბილისის გარეთ | 50 კმ.-ზე |  |

1. დანართი 2: საბანკო რეკვიზიტები

ორგანიზაციის დასახელება:

საიდენტიფიკაციო კოდი:

იურიდიული მისამართი:

ფაქტიური მისამართი:

ხელმძღვანელის სახელი და გვარი:

ხელმძღვანელის პირადი ნომერი:

ხელმძღვანელის ტელეფონის ნომერი:

საკონტაქტო პირის სახელი და გვარი:

საკონტაქტო პირის პირადი ნომერი:

საკონტაქტო ტელეფონი:

ელექტრონული ფოსტის მისამართი:

ვებ-გვერდი:

ბანკის დასახელება:

ბანკის კოდი:

ბანკის ანგარიშის ნომერი: